Domino fratribus Odo. Sic igitur ego, in Dei nomine, Girfredus, levita, dono tibi de res meas proprias que sunt sitas in pago Cavilonensi, quesitum, usque ad inquirendum: hoc est vineis, campis, pratis, curtiferis, aquis, silvis, pascuis, aquarumque decursibus, tibi dono in tali vero tenore, dummodo vivimus, usum et fructum, et post meum discessum tibi in hereditate perveniat, nemine contradicente. Si quis vero, si ego ipse, aut alius homo, aut ullus de heredibus meis, qui contra donatione ista venire temptare vel calumniare presumpserit, auri libras VIII coactus componat, et inantea firma stabili constipulatione permaneat subnixa. Actum Sancti Martini. S. Girfredi, levitæ, qui donationem istam fieri et firmare rogavit. S. Gerlanni. S. Arberti. Ego, in Dei nomine, Girvardus scripsi, in vice Herardi, cancellarii, mense maio, anno XXmo regnante Lothario rege. S. Arduini. S. Arperti. S. Siguini.